Source: https://www.frbaschet.ro/stiri/interviul-saptamanii/csm-csu-oradea-si-u-bt-cluj-napoca-se-vor-confrunta-in-grupa-j-din-fiba-europe-cup-0
Timestamp: 2019-12-14 06:20:08+00:00

Document:
CSM CSU Oradea si U-BT Cluj-Napoca se vor confrunta in Grupa J din FIBA Europe Cup
Doua reprezentante ale baschetului masculin romanesc vor continua cursa in cupele europene, CSM CSU Oradea si U-Banca Transilvania Cluj-Napoca urmand sa evolueze in cadrul Grupei J din FIBA Europe Cup, dupa ce au reusit sa obtina calificarea in faza superioara. Miercuri seara, U-Banca Transilvania Cluj-Napoca s-a impus in fata puternicei grupari ruse Enisey Krasnoyarsk, cu scorul de 97-83, si a castigat primul loc in Grupa G, iar CSM CSU Oradea a cedat pe teren propriu intr-un meci fara miza in fata elvetienilor de la Fribourg Olympic, cu scorul de 67-87, si s-a clasat pe locul secund in Grupa D. BC CSU Sibiu a cedat in fief-ul turcilor de la Bahcesehir College SK, cu scorul de 71-80, si a fost eliminata din competitie, ocupand locul 4 in Grupa D.
Rezultatele inregistrate in ultima runda din prima faza a FIBA Europe Cup au definitivat, miercuri seara, componenta tabloului TOP 16, doua din cele trei reprezentante ale baschetului masculin romanesc reusind sa acceada in play-off-ul competitiei continentale intercluburi.
Un rezultat deosebit a obtinut liderul la zi din LNBM, U-Banca Transilvania Cluj-Napoca, gruparea de pe malurile Somesului reusind sa se impuna in derby-ul Grupei G in fata puternicei grupari ruse Enisey Krasnoyarsk, cu scorul de 97-83. Astfel, clujenii si-au luat revansa dupa esecul din tur (scor 87-97) si au urcat pe primul loc al clasamentului final al Grupei G, la capatul unui joc pe care l-au controlat in totalitate. Statistica oficiala a meciului gazduit de BTArena se gaseste AICI
Intr-un meci fara miza, campioana en-titre a LNBM, CSM CSU Oradea, a cedat pe teren propriu in fata elvetienilor de la Fribourg Olympic, cu scorul de 67-87, la capatul unui joc in care gazdele au inceput foarte bine, dupa care au cedat total initiativa pe teren. In pofida acestui esec, gruparea de pe malurile Crisului a obtinut locul 2 in clasamentul final al Grupei D, pozitie care i-a adus calificarea in faza superioara. Statistica oficiala a meciului gazduit de Sala Sporturilor “Antonio Alexe” se gaseste AICI
Tot in Grupa D, intr-un alt joc lipsit de miza calificarii, BC CSU Sibiu a cedat in fief-ul turcilor de la Bahcesehir College SK, cu scorul de 71-80, si a fost eliminata din competitie, ocupand locul 4 in Grupa D. Statistica oficiala a meciului de la Istanbul se gaseste AICI
Astfel, in urma rezultatelor inregistrate in prima faza a FIBA Europe Cup si tinand cont de sistemul competitional anuntat de forul continental, U-Banca Transilvania Cluj-Napoca si CSM CSU Oradea vor evolua in TOP 16 in cadrul Grupei J, alaturi de gruparea israeliana Ironi Ness Ziona si de reprezentanta Belarus, Tsmoki Minsk. Conform calendarului competitional, cele doua reprezentante ale baschetului romanesc se vor confrunta pe scena europeana chiar in prima runda a Grupei G, in 11 decembrie, urmand ca dupa numai trei zile sa se dueleze din nou in cadrul returului primei faze din Grupa A a LNBM. Dar iata si programul meciurilor pe care le vor sustine reprezentantele LNBM in cadrul Grupei G din FIBA Europe Cup:
U-BT Cluj-Napoca - CSM CSU Oradea
Tsmoki Minsk - U-BT Cluj-Napoca
CSM CSU Oradea - Ironi Ness Ziona
CSM CSU Oradea - Tsmoki Minsk
Ironi Ness Ziona - U-BT Cluj-Napoca
Tsmoki Minsk - Ironi Ness Ziona
Ironi Ness Ziona - CSM CSU Oradea
Tsmoki Minsk - CSM CSU Oradea
U-BT Cluj-Napoca - Ironi Ness Ziona
De mentionat faptul ca, primele doua clasate din grupele TOP 16 vor obtine calificarea in sferturile de finala ale FIBA Europe Cup, sezonul 2019-2020.

References: CSM 
 CSM 
 CSM 
 CSM 
 CSM 

CSM 

CSM 
 CSM 
 CSM